
	1.
	Noteikumu konsolidētā versija
1.1. prasības veterinārmedicīniskās prakses iestādei, lai tā iegūtu tiesības darbībai ar II un III sarakstā iekļautajām vielām un zālēm, kā arī ar I sarakstā iekļautās vielas saturošām zālēm, kurām paredzēts izņēmums – lietošanai veterinārmedicīniskām manipulācijām;
	Priekšlikums
Lai nerastos maldīgs priekštats, ka atļaujam visu likuma Par Krimināllikuma spēkā stāšanās un piemērošanas kārtību 2.pielikuma kontrolējamo narkotisko un psihotropo vielu I saraksta vielas saturošu zāļu izmantošanu veterinārmedicīnā, lūdzam noteikumu 1.1. apakšpunktu izteikt šādā redakcijā: "1.1. prasības veterinārmedicīniskās prakses iestādei, lai tā iegūtu tiesības darbībai ar II un III sarakstā iekļautajām vielām un zālēm, kā arī ar I sarakstā iekļauto vielu saturošām zālēm, kurām likuma Par Krimināllikuma spēkā stāšanās un piemērošanas kārtību 2.pielikuma II nodaļā (I saraksts) paredzēts izņēmums – lietošanai veterinārmedicīniskām manipulācijām (turpmāk - I saraksts);"
Tāpat aicinām arī šo noteikumu grozījumu projekta turpmākajā tekstā papildinājumu ar I sarakstu izteikt līdzīgi kā tas ir noteikumu projektā par grozījumiem Ministru kabineta 2008.gada 17.jūnija noteikumos Nr.441, proti izceļot aiz komata ", kā arī I saraksta zālēm", lai nerastos maldīgs priekštats, ka vielas un zāles, kas ir iekļautas Latvijā kontrolējamo narkotisko un psihotropo vielu I saraktā ir atļautas. 
Piedāvātā redakcija
1.1. prasības veterinārmedicīniskās prakses iestādei, lai tā iegūtu tiesības darbībai ar II un III sarakstā iekļautajām vielām un zālēm, kā arī ar I sarakstā iekļauto vielu saturošām zālēm, kurām likuma Par Krimināllikuma spēkā stāšanās un piemērošanas kārtību 2.pielikuma II nodaļā (I saraksts) paredzēts izņēmums – lietošanai veterinārmedicīniskām manipulācijām (turpmāk - I saraksts);

